**Am fost**

*Irina Cristina Țenu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am fost cândva doi foarte buni prieteni

Am fost doi oameni ca oricare alţii,

Dar în acelaşi timp foarte speciali

Am fost doi oameni ce din priviri s-au înţeles.

Am fost doi oameni ce la un moment dat,

Pe drumul vieţii s-au întâlnit, şi-au stat de vorbă,

Apoi şi-au luat la revedere,

Şi au plecat pe propriul drum.

Am fost cândva doi foarte buni prieteni

Astăzi suntem doar nişte străini

Ce trec unul pe lângă altul

Grăbiţi să îşi urmeze drumul ce soarta le-o indică.

Am fost, suntem,

Nu ştim exact ce vom mai fi

În astă viaţă

Atât de plină de neprevăzut.